Reeli Kõiv

Reeli Kõiv (kuni 1987 Reeli Käsper, sündinud 25. mail 1963 Tartus) on eesti kunstiajaloolane.

Reeli Kõiv on sündinud Tartus arsti ja bibliograafi peres. Lõpetanud 1981. aastal Tartu 7. Keskkooli ajaloo eriklassi ja 1986 Tartu Ülikooli ajaloo ja kunstiajaloo erialal.

Töötanud aastatel 1987–2014 Tartu Kunstimuuseumis teaduri, muuseumipedagoogi ja hariduskeskuse juhatajana, 2014–2015 Leisi Keskkooli direktorina; õpetanud kunstiajalugu Euroülikoolis, Tartu Kunstikoolis, Tartu Lastekunstikoolis ja paaris Tartu gümnaasiumis. 
Uurinud eesti kunsti 20. sajandist kuni kaasajani ning koostanud mitmeid uurimuslikke näitusi Tartu Kunstimuuseumis, avaldanud näitusekatalooge. Tema peateos on Eerik Haameri monograafia (2008), millega kaasnesid ulatuslikud retrospektiivid Tartu Kunstimuuseumis ja Kumus. Tartu Kunstimuuseumis ehitanud üles sealse hariduskeskuse ning kavandanud selle tööd; loonud ja viinud läbi haridusprogramme erinevatele sihtrühmadele, kavandanud sarjadena avalikke üritusi, koostanud haridustrükiseid.

Ta on Eesti Kunstnike Liidu, Eesti Kunstiteadlaste ja Kuraatorite Ühingu liige.

Alates 2019. aastast töötab ta Eesti Kunstiakadeemias, kus on EKA muuseumi juhataja. Ta on rajanud sealse üliõpilastööde kogu, nn metoodilise fondi põhjal Eesti Kunstiakadeemia muuseumi. Koostanud mitmeid EKA muuseumi kogudest inspireeritud näitusi, mitmed neist koos kataloogiga. Näitus ja raamat „Riides ja alasti. 110 aastat figuuriõpet Eesti Kunstiakadeemias“ (2024) oli osa EKA 110 juubeliprogrammist.

Teosed
 Lapsepõlv. Laps eesti kunstis (kaasautor M. Joonsalu), Eesti Lastekaitse Liit, 2003, ISBN 9949102200
 Eerik Haamer. Monograafia. Tartu Kunstimuuseum ja KUMU 2008, ISBN 978-9985-9765-3-1
 Kärbes. Roos. Kärbes. Urmas Viigi näituse kataloog. Tartu Kunstimuuseum 2009,
 Tasakaaluhetk. Mare Saare, Eeva Käsper, Tiina Sarapu. Klaasikunsti näituse kataloog. Tartu Kunstimuuseum, 2010, ISBN 978-9985-9765-4-8
 R. Kõiv. Pallase seiklused viltuses majas. Töövihik. Tartu Kunstimuuseum 2010
 Inimene poolsajandis: Eesti kunsti ülevaatenäitus 1958–2009. Kataloog. Tartu Kunstimuuseum, 2011, ISBN 978-9985-9765-6-2
 Räägivad ja küsivad. Interaktiivne Haridusprogramm noortele, kus kõnelevad tegelased kunstiteostelt, Tartu Kunstimuuseum, 2011
 Metsa ja mere vahel. Eesti loodusmaal (kaasautor T. Tatar). Kataloog. Tartu Kunstimuuseum, 2013, ISBN 978-9985-9765-8-6
 R. Kõiv (koostaja ja teksti autor). Eerik Haameri tuum. Kataloog koos kunstniku kirjavahetuse publikatsiooniga. Saaremaa vallavalitsus/Kuressaare linnavalitsus 2018, 104 lk.
 R. Kõiv (üks koostajatest ja tekstide autoritest). Rahutu „Hommik“. Dolores Hoffmanni freskopannoo „Hommik“ (1963) hävitamine ja päästmine endises „Rahu“ kinos Koplis [raamat kaasneb näitusega „Rahutu „Hommik“. EKA galeriis 6.08–7.09.2019], EKA 2019, 64 lk.
 R. Kõiv (koostaja). Nähtamatu monumentaalmaal : [raamat kaasneb näitusega "Nähtamatu monumentaalmaal" EKA galeriis 7.10–5.11.2020]. Tekstide autorid: Reeli Kõiv, Kai Kaljo, Gregor Taul. EKA – Eesti Kunstiakadeemia muuseum, 2020, 160 lk.
 R. Kõiv (koostaja ja teksti autor). Muhu kunstis. Kunst Muhus. Danisam OÜ, 2020, 160 lk. „Muhu vald 30“ juubelitrükis.
 R. Kõiv (koostaja ja teksti autor). Suur pilt arhitektuuris. Eva Jänese monumentaalmaalid. 2022, 288 lk.R. Kõiv (koostaja ja üks tekstide autoritest). Riides ja alasti. 110 aastat figuuriõpet Eesti Kunstiakadeemias [raamat kaasneb samanimelise näitusega EKA Galeriis 19.10 – 29.11. 2024; näitus ja raamat on osa „Eesti Kunstiakadeemia 110“ juubeliprogrammist]. Eesti Kunstiakadeemia / Eesti Kunstiakadeemia muuseum, 2024, 288 lk.

Artikleid
 R. Kõiv. Kuidas kõnetada Tartut? – Eesti Ekspress, Areen 8.06.2005.
 R. Kõiv. Kahepealine Rodgers. – Kunst.ee, nr 2, 2006.
 R. Kõiv. Jaan Punga maalinäitus eestartutaga. – Näituse kataloog. Tartu Kunstimuuseum 2007.
 Muuseumiteater Tartu Kunstimuuseumis. Eve Kiileri probleeme tõstatav fotonäitus. – Muuseum, 2007/2.
 R. Kõiv. Haamerilik vaade Rootsi elule. – Kunst.ee, 2008/2.
 R. Kõiv. Eerik Haameri kojutulek. – Kunst.ee, 2008/2.
 Haameri inimene. – Eerik Haamer. Kahel pool merd. Kumu Kunstimuuseumis 11.07–12.10 2008. – näituse ajaleht.
 R. Kõiv. Maalilise lohakuse vabadus ja võlu /P. Mudistist/. Eesti Ekspress, Areen, 06.09.2012.
 R. Kõiv. Miks vaadelda Pääsukest /T. Pääsukesest/. Meie Maa, 26.11.2013.
 R. Kõiv. Kontseptuaalne Enno Hallek [Eerik Haameri kunstiauhinna laureaadist Enno Hallekist]. Sirp, 26.02.2021
 R. Kõiv. Ilmutused lõuendil ja klaasil. [Urmo Rausi maalinäitusest Kuressaare Raegaleriis]. Saarte Hääl, 1.09. 2021
 R. Kõiv. Joone neli ilmumist [Maria-Kristiina Ulase isiknäitusest]. Sirp, 1.04.2022.

Tunnustus
 2008 Eesti Kultuurkapitali kujutava ja rakenduskunsti sihtkapitali aastapreemia (ülevaatenäituse "Eerik Haamer. Kahel pool merd" kureerimine Kumus ja Tartu Kunstimuuseumis ning Eerik Haameri monograafia)http://www.kulka.ee/sihtkapitalid/kujutav-ja-rakenduskunst/aastapreemiad/2001-2010

Viited

Välislingid

Reeli Kõiv saates Kunstiministeerium: kunstiharidusest (vestlusringis koos Heie Treieri ja Triin Tulgistega) 15. oktoobril 2012
Raido Kahm. Leisi koolimaja ehivad Saaremaa kunstnike tööd
Eerik Haamer in double exile Reeli Kõiv, interviewer Eero Epner
Katrin Kivimaa. Biograafiline kunstilugu Eerik Haamerist Kunstiteaduslikke Uurimusi (Studies on art and architecture, Studien für Kunstwissenschaft), 2009, 18(1-2), 179
Anu Soojärv. Eva Jänese suured pildid. [Reeli Kõivu raamatust „Suur pilt arhitektuuris. Eva Jänese monumentaalmaalid“, 2022] Kunstiteaduslikke uurimusi 2022/3-4 (31)
https://klassikaraadio.err.ee/1609503758/kunstiministeerium-joonistused-ja-massiivid
Aleksander Metsamärt. Paljas või riides, hindeks saate viie Sirp, 22. november 2024 

Kategooria:Eesti kunstiajaloolased
Kategooria:Tartu Ülikooli ajalooteaduskonna vilistlased
Kategooria:Sündinud 1963